ดีเจเดย์ ครองบัลลังก์ดริฟต์ก๊อด ศึกพีทีที บีอาร์ไอซี ดริฟต์ แอ็ทแท็ค
ศึกพีทีที บีอาร์ไอซี ดริฟต์ แอ็ทแท็ค 2017 ดวลสนั่น ดริฟต์ แทร็ก สนามช้าง อินเตอร์เนชั่นแนล เซอร์กิต ผล ดาวิเด โดริโก สตาร์นักดริฟต์ชาวไทย สังกัดทรู วิชั่นส์ ดริฟต์ ทีม โชว์ลีลาเหนือขุนพลดริฟต์ชั้นนำทั่วเอเชียกว่า 65 คน คว้าตำแหน่งดริฟต์ก๊อดไปครอง ในปีที่ 3 ของเกมดริฟต์ระดับอินเตอร์ที่ปิดฉากลงอย่างยิ่งใหญ่ เมื่อสุดสัปดาห์ที่ผ่านมา,การแข่งขันรถดริฟต์นานาชาติ รายการพีทีที บีอาร์ไอซี ดริฟต์ แอ็ทแท็ค 2017 ดวลระหว่างวันที่ 15-17 ธันวาคม ที่ผ่านมา ณ ดริฟต์ แทร็ก สนามช้าง อินเตอร์เนชั่นแนล เซอร์กิต จ.บุรีรัมย์ โดยเกมรุ่นท็อปโชว์ลีลาในวันอาทิตย์ที่ 17 ธันวาคม ที่ผ่านมา ซึ่งเป็นการดวลของ 32 นักดริฟต์แถวหน้าของเอเชีย ที่ร่วมเป็นส่วนหนึ่งของการชิงชัยในปีนี้,การแข่งขันออกสตาร์ตในช่วงบ่ายของวันดังกล่าว หลังพิธีเปิดอย่างเป็นทางการ โดยนายเนวิน ชิดชอบ ประธานที่ปรึกษา สนามช้าง อินเตอร์เนชั่นแนล เซอร์กิต เป็นประธานในพิธี ร่วมด้วย นายตนัยศิริ ชาญวิทยารมณ์ กรรมการผู้อำนวยการ สนามช้าง อินเตอร์เนชั่นแนล เซอร์กิต และคุณเมยาพิมพ์ สมประสง ตัวแทนจาก ปตท. ผู้ให้การสนับสนุนหลัก,สำหรับเกมรอบชิงชนะเลิศดวลในรูปแบบแบทเทิลผลัดกันเป็นผู้นำและเป็นผู้ตาม ภายใต้การตัดสินของทีมกรรมการ นำโดยนักดริฟต์อันดับ 1 ของโลกอย่าง มาซาโตะ คาวาบาตะ ยอดนักดริฟต์ชาวญี่ปุ่น บนแทร็กมาตรฐานระดับอินเตอร์ ซึ่งมีความสวยงามและสมบูรณ์แบบแห่งหนึ่งของเอเชีย,ออกสตาร์ตรอบ 32 คันด้วยฟอร์มอันยอดเยี่ยมของ ชาร์ล เอ็นจี นักดริฟต์ชาวฮ่องกง สังกัดแม็กซ์ ออยล์ ผู้ซึ่งทำคะแนนมาเป็นอันดับ 1 ในรอบควอลิฟาย สามารถเอาชนะ รณพิบูล ไชยกูล จาก เซสติโน่ ผ่านเข้าสู่รอบต่อไป ตามด้วย ชัยยศ ชัยยศบูรณะ สังกัดเอ็กเซดี้ ที่บดเอาชนะ วัทนพร พึ่งเพียร ดาวขับจาก พีทีที เพอร์ฟอร์ม่า ดริฟต์ ทีม ขณะที่ วุฒิธัช ปานกำเนิด จาก พีทีที อาร์ดีทู โชว์ลีลาเฉือน อาซีซัน มูซอ สังกัดไฮด้า,ด้าน เดชะพล โตยิ่งเจริญ สตาร์นักดริฟต์ สังกัดคลับ ทเวนตี้ โฟร์ ทำผลงานได้เหนือกว่า ธีรฉัตร บรรจงอักษร จาก ไฮด้า รวมถึง อรรถพล ประกอบของ ดาวขับสังกัดพีทีที เพอร์ฟอร์ม่า ดริฟต์ ทีม ที่สามารถคว่ำ ซีริลล์ นักขับเฟรนช์แมน จาก พีวัน ออโต้ เซอร์วิส ส่วน ทชากร รวมใหม่ สังกัดรวมใหม่ เป็นฝ่ายเอาชนะ ชัชนันท์ สิริวัฒนานุกูล สังกัดดีสโตน ดริฟต์ ทีม,ตามด้วยผลงานอันยอดเยี่ยมของ ณัฐนันท์ ชูสุวรรณ จาก ทีเอเอ็ม กู๊ดไรด์ ที่ไล่บดเอาชนะ เควิน ราจู ดาวขับมาเลเซียน รวมถึง สุรสิงห์ สุขวัฒนากร จาก พัน สปีด ที่เป็นฝ่ายเอาชนะ นทชา เมืองใหม่ นักขับสังกัดเมืองใหม่ ขณะที่ เอ็มมานูเอล อามันดิโอ นักดริฟต์อินโดนิเซียน สังกัดอะคีลิส คว่ำ ตี๋เล็ก จาก เรด ดราก้อน ผ่านเข้าสู่รอบ 16 คันสุดท้าย ส่วน ภูชิต ศรีพันธุ์ จาก ไฮด้า โชว์ลีลาเหนือ มูฮัมหมัด โซฮัม ฮัมดาน นักขับมาเลเซีย สังกัดสเปลนดิด,หลังจากนั้นเป็นทางด้าน เป้ จาก คลับ ทเวนตี้โฟร์ เป็นฝ่ายกำชัยชนะเหนือ จักรพันธ์ นวมทอง สังกัดสกรีน การาจ ตามด้วย ดาวิเด โดริโก ดาวดริฟต์สังกัดทรู วิชั่นส์ ดริฟต์ ทีม ที่สามารถเอาชนะ จีวาน คูมาร์ นักดริฟต์มาเลเซียน รวมถึง จันทวัฒน์ หัสกิจ จาก เค็นด้า ที่คว่ำ จ่อ ซิน อู นักดริฟต์เมียนมา สังกัดกรีน ออโต้ แอนด์ ฟูล อ๊อปชั่น,ขณะที่ ณัฐพล เตียวไพบูลย์ จาก พีทีที เพอร์ฟอร์ม่า ดริฟต์ ทีม เป็นฝ่ายเอาชนะ วิชัย สนธิลาวัฒน์ จาก เคซี ออโตโมทีฟ ตามด้วย ณพลเดช อัจฉรารุกิจ สังกัดคลับ ทเวนตี้โฟร์ ระเบิดฟอร์มเก่งคว่ำ เต็งกุ ดีจัน เลย์ ดริฟต์ก๊อดชาวมาเลเซียน จาก แม็กซ์ ออยล์ ปิดท้ายด้วย นคร โคตระวิวัฒน์ จาก ดีสโตน ดริฟต์ ทีม ที่เป็นฝ่ายเอาชนะ สุทิน แซ่ตั้ง สังกัดเคซี ออโตโมทีฟ,ส่วนการแข่งขันรอบ 16 คันสุดท้ายเปิดหัวด้วยชัยชนะของ ชาร์ล เอ็นจี ตามด้วย เดชะพล โตยิ่งเจริญ, ทชากร รวมใหม่ และ ณัฐนันท์ ชูสุวรรณ ที่ตบเท้าเข้าไปสู่รอบถัดไป รวมถึง เอ็มมานูเอล อามันดิโอ, ดาวิเด โดริโก, ณัฐพล เตียวไพบูลย์ และ นคร โคตระวิวัฒน์ ที่สามารถทำผลงานได้เหนือคู่แข่ง,เข้าสู่การชิงชัยรอบ 8 คันสุดท้าย ยังคงเป็น ชาร์ล เอ็นจี ที่อยู่ในฟอร์มอันร้อนแรง บดเอาชนะ เดชะพล โตยิ่งเจริญ รวมถึง ณัฐนันท์ ชูสุวรรณ ที่คว่ำ ทชากร รวมใหม่ ตามด้วย ดาวิเด โดริโก ที่โชว์ฟอร์มเหนือ เอ็มมานูเอล อามันดิโอ และ นคร โคตระวิวัฒน์ ที่เอาชนะ ณัฐพล เตียวไพบูลย์ ผ่านเข้าสู่รอบ 4 คันสุดท้าย,เกมเข้มข้นขึ้นเรื่อยๆ โดยในรอบเซมิ ไฟนอล ชาร์ล เอ็นจี เป็นฝ่ายกำชัยเหนือ ณัฐนันท์ ชูสุวรรณ เข้าไปชิงแชมป์กับ ดาวิเด โดริโก ที่สามารถรักษาผลงานอันยอดเยี่ยมไว้ได้ ก่อนจะบดเอาชนะนักดริฟต์จอมเก๋าอย่าง นคร โคตระวิวัฒน์ ไปแย่งแชมป์กับ ชาร์ล เอ็นจี และเป็นทางด้าน สตาร์นักดริฟต์ชาวไทย ที่โชว์ลีลาได้เหนือกว่า ก่อนจะจัดการคว้าแชมป์ต่อหน้าแฟนความเร็วชาวไทย ขณะที่ ณัฐนันท์ ชูสุวรรณ เฉือน นคร โคตระวิวัฒน์ คว้าอันดับ 3 ไปครอง,สำหรับผลการแข่งขันในคลาสบี ตำแหน่งแชมป์ตกเป็นของ เควิน ราจู นักดริฟต์มาเลเซียน ที่ทำสามารถผลงานได้เหนือกว่า ภูชิต ศรีพันธุ์ จาก ไฮด้า ในรอบชิงชนะเลิศ ขณะที่ มูฮัมหมัด ซัลฮัม ฮัมดาน นักขับอินโดนิเซียน สังกัดสเปลนดิด เป็นฝ่ายเอาชนะ อาซีซัน มูซอ จาก ไฮด้า คว้าอันดับ 3 ไปครอง,ด้าน สาริทธิ์ พรมธร ระเบิดฟอร์มเก่งต่อหน้าแฟนดริฟต์ชาวไทย ไล่บดเอาชนะ จ่อ ซิน อู ดาวดริฟต์เมียนมา สังกัดกรีน ออโต้ แอนด์ ฟูล อ๊อปชั่น คว้าแชมป์คลาสซีไปครอง ส่วนอันดับ 3 ตกเป็นของ ซีริลล์ นักขับชาวฝรั่งเศส สังกัดพีวัน ออโต้ เซอร์วิส ที่กำชัยชนะเหนือ ฐากูล เปียคง จาก จีโฟร์ ดริฟต์ ทีม,นายตนัยศิริ ชาญวิทยารมณ์ กรรมการผู้อำนวยการ สนามช้าง อินเตอร์เนชั่นแนล เซอร์กิต เผยว่า ขอขอบคุณผู้ให้การสนับสนุนในปีที่ 3 ของรายการ โดยเฉพาะ ปตท. ในฐานะเมนสปอนเซอร์ ซึ่งในปีนี้เราได้เพิ่มเติมรายละเอียดและเพิ่มสีสันให้กับการแข่งขัน ซึ่งรูปแบบงานก็ออกมาเป็นที่น่าพอใจ สำหรับในปีหน้าเรายังคงยืนยันที่จะจัดการแข่งขันต่อไป ทว่าจะมีการปรับเปลี่ยนรูปแบบแทร็กให้มีความตื่นเต้นเร้าใจมากยิ่งขึ้น รวมถึงเพิ่มการแข่งขันในรุ่นโอเพ่นด้วยเช่นกัน.
ศึกพีทีที บีอาร์ไอซี ดริฟต์ แอ็ทแท็ค 2017 ดวลสนั่น ดริฟต์ แทร็ก สนามช้าง อินเตอร์เนชั่นแนล เซอร์กิต ผล ดาวิเด โดริโก สตาร์นักดริฟต์ชาวไทย สังกัดทรู วิชั่นส์ ดริฟต์ ทีม คว้าตำแหน่งดริฟต์ก๊อดไปครอง
ดาวิเด โดริโก,พีทีที บีอาร์ไอซี ดริฟต์ แอ็ทแท็ค 2017,ทรู วิชั่นส์ ดริฟต์ ทีม,ช้าง อินเตอร์เนชั่นแนล เซอร์กิต,บุรีรัมย์